കേരളത്തില് കൊവിഡ് വ്യാപനം അതിവേഗത്തില് പ്രതിരോധം പാളം തെറ്റി കേരളത്തില് കൊവിഡ് വ്യാപനം അതിവേഗത്തില് പ്രതിരോധം പാളം തെറ്റി ന്യൂഡല്ഹി: ഓണം പ്രമാണിച്ച് ഇളവുകള് ഉദാരമായി തുടരുന്ന കേരളത്തില് കൊവിഡിന്റെ അതിവ്യാപനമാണെന്നും പ്രതിരോധ നടപടികളില് വന് വീഴ്ചയുണ്ടായെന്നും കേന്ദ്ര മുന്നറിയിപ്പ്. പോസിറ്റിവിറ്റി 16 ശതമാനത്തിലേക്ക് ഉയരുകയാണ്. ഈമാസം മുഴുവനും ഇളവുകള് തുടരുമെന്നതിനാല് ഓണക്കാലത്തെ കൊവിഡ് അതിജീവനം കടുത്ത വെല്ലുവിളിയാകും. രാജ്യത്ത് കൊവിഡ് കേസുകള് കുറയുമ്ബോള് കേരളത്തില് ഡെല്റ്റാ വകഭേദം വഴിയാണ് അതിവ്യാപനം. കഴിഞ്ഞയാഴ്ച രാജ്യത്തുണ്ടായ പ്രതിദിന കേസുകളുടെ പകുതിയിലേറെയും 51.51 കേരളത്തിലാണെന്നും രണ്ടാഴ്ചയായി കേരളത്തില് കേസുകള് ഉയരുന്നുണ്ടെന്നും കേന്ദ്ര ആരോഗ്യമന്ത്രാലയം ജോയിന്റ് സെക്രട്ടറി ലവ് അഗര്വാള് പറഞ്ഞു. ഓണാഘോഷം, ടൂറിസം മേഖല തുറക്കല്, കൂടുതല് ഇളവുകള് തുടങ്ങിയവ വെല്ലുവിളിയാണെന്നും പ്രതിരോധ നടപടികള് കര്ശനമായി നടപ്പാക്കണമെന്നും കേരളത്തിലെ സ്ഥിതി വിലയിരുത്തിയ കേന്ദ്രസംഘത്തിന്റെ തലവനും നാഷണല് സെന്റര് ഫോര് ഡിസീസ് കണ്ട്രോള് ഡയറക്ടറുമായ ഡോ. എസ്.കെ. സിംഗും മുന്നറിയിപ്പ് നല്കി. പോസിറ്റിവിറ്റി 10ശതമാനത്തില് കൂടി നില്ക്കുന്നതിന്റെ കാരണങ്ങളാണ് സംഘം അന്വേഷിച്ചത്. പത്ത് ശതമാനത്തില് കൂടുതലുള്ള രാജ്യത്തെ 44 ജില്ലകളില് പത്തെണ്ണം കേരളത്തിലാണ്. പോസിറ്റിവിറ്റി 15.91 കേരളത്തില് പോസിറ്റിവിറ്റി ഇന്നലെ 15 കടന്നതോടെ കൊവിഡ് ഭീതി കൂടുതല് ശക്തമായി. 67ദിവസത്തിന് ശേഷമാണ് 15 കവിയുന്നത്. 24 മണിക്കൂറില് 1,32,769 സാമ്ബിളുകള് പരിശോധിച്ചപ്പോള് പോസിറ്റിവിറ്റി 15.91ശതമാനമായി. ഇത് 10ല് എത്തിക്കുകയെന്ന ലക്ഷ്യം നേടും മുമ്ബ് പിടിവിടുകയാണ്. ഇളവുകളുടെ ദുപയോഗവും ആള്ക്കൂട്ടങ്ങളുമാണ് കാരണം. ഇന്നലെ 21,119പേരാണ് രോഗബാധിതരായത്. കേരളത്തിന് പിഴച്ചത്: കേന്ദ്ര മാനദണ്ഡങ്ങള് പ്രകാരം രോഗികളുടെ എണ്ണം നോക്കി കണ്ടെയ്ന്മെന്റ് സോണ് നിര്ണയിച്ചില്ല. ചുറ്റിലും വേലികെട്ടി ആള്സഞ്ചാരം തടഞ്ഞില്ല, ബഫര് സോണുകള് സൃഷ്ടിച്ചില്ല. എ, ബി, സി, ഡി വിഭാഗങ്ങളുടെ പുനരവലോകനം ഏഴുദിവസത്തിന് പകരം 14ദിവസത്തിന് ശേഷം വേണമായിരുന്നു. സമ്ബര്ക്ക പട്ടികയില് പിഴവ്. ഒരാളുടെ സമ്ബര്ക്ക പട്ടിക രണ്ടുപേരില് ഒതുങ്ങി. കുടുംബാംഗങ്ങളെപ്പോലും ഉള്പ്പെടുത്തിയില്ല. വീടുകളില് ഐസൊലേഷനില് കഴിയുന്നവരില് സമ്ബര്ക്കം നിയന്ത്രിക്കാഞ്ഞത് രോഗവ്യാപനം കൂട്ടി. വീടുകളിലെ വ്യാപനം ക്ളസ്റ്ററുകളുണ്ടാക്കി. കേരളത്തില് 80ശതമാനം രോഗികളും വീടുകളില് ഐസോലേഷനില്. അടുത്തടുത്ത് വീടുകളുള്ളത് രോഗവ്യാപനം കൂട്ടുന്നു. ഒരാളില് നിന്ന് എത്ര പേരിലേക്ക് രോഗം പകരുന്നു എന്ന് സൂചിപ്പിക്കുന്ന ആര് ഫാക്ടര് കേരളത്തില് ജൂണില് 0.8 ആയിരുന്നത് ഇപ്പോള് 1.2 സാമൂഹ്യമത കൂട്ടായ്മകളില് ആള്ക്കൂട്ടം കുറയ്ക്കുന്നില്ല. ആശങ്കകള്: ഒാണാഘോഷം, സര്ക്കാര് കൂടുതല് ഇളവുകള് പ്രഖ്യാപിക്കുന്നത്, വിനോദസഞ്ചാര മേഖല തുറക്കുന്നത്. ജനസംഖ്യത്തില് പ്രായമായവര് കൂടുതലുള്ളത്, ആളുകളുടെ അന്താരാഷ്ട്ര, ദേശീയ യാത്രകള്, കേരളത്തില് 44ശതമാനം പേരില് മാത്രമാണ് ആന്റിബോഡി. ദേശീയ തലത്തില് 65ശതമാനം. ലക്ഷത്തിലേറെ ആക്ടീവ് കേസുകള് കേരളത്തില് മാത്രം 1,77,091. രാജ്യത്തെ ആക്ടീവ് കേസുകളുടെ 43.77 ആഗസ്റ്റ് 9വരെ കേരളത്തിലെ ആകെ കേസുകള്: 35,52,525. മരണം: 17,741. 100ലേറെ കേസുകള് റിപ്പോര്ട്ട് ചെയ്യുന്ന 48 ജില്ലകളില് കേരളത്തിലെ 11 ജില്ലകള് മലപ്പുറം, കോഴിക്കോട്, എറണാകുളം, തൃശൂര്, പാലക്കാട്, കൊല്ലം, കണ്ണൂര്, കാസര്ഗോഡ്, വയനാട്, പത്തനംതിട്ട, ഇടുക്കി. വാക്സിന്: ഒന്നാം ഡോസ് 54 രണ്ടാം ഡോസ് 23 രണ്ടുകോടിയിലേറെ ആളുകള്ക്ക് വാക്സിന് നല്കണം മേയ് മുതല് ഡെല്റ്റ ജൂണ് ആദ്യവാരം നിയന്ത്രണങ്ങള് മൂലം പോസിറ്റിവിറ്റി കുറഞ്ഞിരുന്നു. രാജ്യത്തെ മറ്റിടങ്ങളില് കൂടിയ വേഗത്തില് ടി.പി.ആര് കുറഞ്ഞപ്പോള് കേരളത്തില് ജൂണ് 19 മുതല് പത്ത് ശതമാനത്തിന് അടുത്ത് തുടര്ന്നു. ചില തദ്ദേശ സ്ഥാപനങ്ങളില് 20ന് മുകളില്. കേരളത്തില് ഡെല്റ്റ സാന്നിദ്ധ്യം 80ശതമാനം പത്തനംതിട്ടയില് ഒന്നാം ഡോസ് എടുത്ത 14,974പേര്ക്കും രണ്ടാം ഡോസ് എടുത്ത 5042 പേര്ക്കും രോഗം.